text: Valgdebat 21.15: Efterlønnen tabt
  13 september 2011 kl. 07.06
  Her kan du fra tirsdag aften se TV SYDs sidste store valgdebat i denne omgang i Sønderjyllandshallen i Aabenraa, som produceres i samarbejde med Danmarks Radio. TV SYD sender debatten klokken 21.15 tirsdag. Debatten handler blandt andet om, at mange må opgive efterlønnen.
  Aftenens emner er prisen på arbejde og tilbagetrækningsreformen.
  Danske arbejdspladser kører bogstaveligt talt ud af Danmark. I vogmandsbranchen kører hver fjerde lastbil over grænsen til Danmark på udenlandske nummerplader, og det tal stiger hastigt. Hver gang en lastbil bliver udflaget mister 1,3 danske chauffører deres arbejde.
  Søren Kristoffersen og Henning Møllegård har arbejdet som murere i 36 og 37 år. Det hårde arbejde har sat sig i kroppen, men nu er muligheden for at gå på efterløn som 60-årige måske forsvundet.
  I valgdebatten deltager Sarah Nørris, Enhedslisten, Hans Chr. Schmidt (V), Charlotte Sahl Madsen (K) og Jesper Petersen (SF), samt Benny Engelbrecht (S), Ellen Trane Nørby (V), Lotte Rod (R) og Jørn Dohrmann (DF).
  